नेपालको यो दुई दशक लामो इन्टरनेट इतिहासमा इन्टरनेटको विकासले तीव्रता पाएको चाहिँ मोबाइल इन्टरनेटको आगमनपछि हो । सरकारी तथ्यांकअनुसार २०६७ वैशाखमा इन्टरनेट पेनिट्रेसन ४.८५ प्रतिशत थियो, जुन बढेर २०७४ साल मंसिरमा ६३.१७ प्रतिशत पुगेको छ । नेपाल दूरसञ्चार प्राधिकरणले सार्वजनिक गरेको यो तथ्यांकमा मोबाइल इन्टरनेटको ठूलो योगदान छ । पहिला ई–मेलमात्रका लागि आवश्यक मानिने यो सेवा अहिले हात–हातमा नभई नहुने आवश्यकता भइसकेको छ ।
